# La Monyos

Dolors Bonella i Alcánzar (o bé Dolors Vega i Massana, Barcelona, 1851 - 15 de setembre de 1940), coneguda popularment com la Monyos, va ser un personatge icònic de l'imaginari col·lectiu barceloní de principis del segle XX. Modista i minyona del Raval, va embogir per la mort de la seva filla i va passar a ser coneguda pels seus monyos estrafolaris —d'aquí el seu malnom—, vestimenta cridanera i la actitud lúdica.

## Citacions

* No sé pas quan debutaré, però aviat...
          En relació a la seva actitud propera al teatre i la faràndula.
* ¿Què m'heu guardat un mirallet?
* Què maco aquest vano! Me'l regales?
* Tinc set, us agafo el càntir…! Què hi heu posat anisos?
* Vol que li canti una cançó o li reciti un verset?

## Citacions sobre la Monyos

* En arribar la Boqueria ella comprava / uns clavellets per adornar el seu cabell / Amb aire chic pas coquetó / Galants piropos va escoltar / la Monyos / D'un gran record Ciutat Comtal / Per sempre més tindràs la Monyos immortal
       Recordant "La Moños" (EP), 1960. — Rudy Ventura y su conjunto
* De tanta befa i dolor / potser fou el de la Monyos / el cas més commovedor.
       L'Auca de les Rambles de Barcelona, 1986. — Joan Guarro i Basté
* Potser la Monyos, una pintoresca vella senil disfressada de nena i tota pintada que només es barallava amb ella mateixa, ha estat el personatge més popular del segle XX.
       Barcelones, 2004. — Manuel Vázquez Montalbán.
* No tenia ni de molt l'aspecte d'aquestes dones viciades i angunioses. Era una persona agradable i simpàtica. Ella sabia que era la Monyos, que tothom la coneixia, i ja en tenia prou. Sabia que era algú i vivia a la seva manera.
       — Maurici Serrahima i Bofill
* Era com el típic boig del poble. Una dona que feia molta pena i que mai no va ser popular ni va tenir cap transcendència. És ara precisament quan està de moda.
       — Maria Aurèlia Capmany i Farnés
* Era una hippie sense la mandra endormiscada de les hippies modernes. Fins i tot per a les noies comunistes que ens crèiem emancipades, la Monyos era la llibertat envejada. [...] Tot podia riure i enlluernar en aquella figura seca i cridanera. Però aquells ulls tristos jo no els vaig veure riure mai.
       — Teresa Pàmies i Bertran
* És el prototip del personatge de fulletó. La Monyos és el drama. [...] La primera vegada que la veig veure al carrer del Carme vaig tenir una impressió feta a la meva manera. Potser manipulada per mi mateix: anava disfressada i era fidel al personatge que havia creat.
       — Avel·lí Artís-Gener (Tísner)
* Podia semblar grotesca però era molt expressiva. [...] Coneguda pels vianants, planyuda pels piadosos i mofada pels inconscients, donava color a la ciutat. Era com una mena de Carnaval quotidià que després vam trobar a faltar.
       — Octavi Saltor
* Tan bon punt vaig sortir a escena el públic em va aplaudir molt. I vaig pensar en ella. Jo llavors era molt sensible i la Lola em feia molta gràcia, però també em feia sentir pena.
       — Mary Santpere
          Sobre el seu paper representant la Monyos a la comèdia La florista de la Rambla, d'Alfons Roura.

## Frases fetes i locucions

* Ser més coneguda que la Monyos.
    (var.) Ser més famosa que la Monyos.
    (var.) Estar més vista que la Monyos.
          Ser una persona molt coneguda.
* Tenir més anys que la Monyos.
          Tenir molts anys.

## Referències

* 1 2 3 4 5 6 7 8 9 10 «La Monyos per sempre més» (en català). Diari Ara. Arxivat de l'original el 1474183123. [Consulta: 11 novembre 2016].
* ↑ «La Monyos» (en català). Història de Barcelona, 17-12-2015. Arxivat de l'original el 1463020716. [Consulta: 5 desembre 2016].
* ↑ Caudet Yarza; Llorens Camp, 2009, p. 9.
* ↑ Martí i Aragonès, Joan; Guarro i Basté, Joan. «L'Auca de les Rambles de Barcelona» (en català). Arxiu Municipal de Barcelona, 1986. [Consulta: 15 desembre 2016].$^{[Enllaçnoactiu]}$
* ↑ Caudet Yarza; Llorens Camp, 2009, p. 16.
* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 14 setembre 2024].
* 1 2 3 Roglan, Joaquim. 14 d'abril: la Catalunya republicana (1931-1939) (en català). Cossetània Edicions, 2006, p. 42. ISBN 9788497912037.

## Bibliografia

* Caudet Yarza, Francisco; Llorens Camp, Maria José. Dolors Bonella i Alcánzar, La Monyos (en castellà). 2n cicle, núm. 1. Editgraph, 2009 (Personajes del mundo).

## Enllaços externs

* Rudy Ventura Y Su Conjunto - Recordant "La Moños" (EP 1960, Columbia Records). Youtube. [Consulta: 15 desembre 2016]